CELEX: C2007/315/23
Language: el
Date: 2007-12-22 00:00:00
Title: Υπόθεση C-174/06: Απόφαση του Δικαστηρίου (δεύτερο τμήμα) της 25ης Οκτωβρίου 2007 (αίτηση του Corte suprema di cassazione, Ιταλία, για την έκδοση προδικαστικής αποφάσεως) — Ministero delle Finanze κατά CO.GE.P. srl (Έκτη οδηγία — ΦΠΑ — Απαλλασσόμενες πράξεις — Μίσθωση ακινήτων — Δημόσιο ακίνητο)

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/14
            
         Απόφαση του Δικαστηρίου (δεύτερο τμήμα) της 25ης Οκτωβρίου 2007 (αίτηση του Corte suprema di cassazione, Ιταλία, για την έκδοση προδικαστικής αποφάσεως) — Ministero delle Finanze κατά CO.GE.P. srl
   (Υπόθεση C-174/06) (1)
   
   (Έκτη οδηγία - ΦΠΑ - Απαλλασσόμενες πράξεις - Μίσθωση ακινήτων - Δημόσιο ακίνητο)
   (2007/C 315/23)
   Γλώσσα διαδικασίας: η ιταλική
   Αιτούν δικαστήριο
   Corte suprema di cassazione
   Διάδικοι στην υπόθεση της κύριας δίκης
   Ministero delle Finanze
   κατά
   CO.GE.P. srl
   Αντικείμενο της υποθέσεως
   Προδικαστική — Corte suprema di cassazione — Ερμηνεία του άρθρου 13, Β, στοιχείο β', της οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Απαλλαγή προβλεπόμενη για τη μίσθωση ακινήτων —Παραχώρηση χρήσεως δημοσίου αγαθού
   Διατακτικό της αποφάσεως
   Το άρθρο 13, B, στοιχείο β', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, έχει την έννοια ότι μια έννομη σχέση όπως η επίδικη στην κύρια δίκη, στο πλαίσιο της οποίας παρέχεται σε ένα πρόσωπο το δικαίωμα κατοχής και χρήσεως, ακόμη και αποκλειστικής, δημοσίου ακινήτου και συγκεκριμένα ζωνών του θαλασσίου τομέα για συγκεκριμένη περίοδο και έναντι αμοιβής εμπίπτει στην έννοια της«μισθώσεως ακινήτων» κατά την έννοια του άρθρου αυτού.
   
      (1)  ΕΕ C 154 της 1.7.2006.